[{"text_idx": "#000000", "text": "The Witness on parim ma\u0308ng, mida ma peaaegu ei ma\u0308nginud"}, {"text_idx": "#000001", "text": "Ma seisan keset maaliliselt kaunist metsasalu ja po\u0303rnitsen enda ees erkrohelisest rohust va\u0308lja turritavat monitori. Na\u0308en sellel hulka jooni ning salapa\u0308raseid su\u0308mboleid, mille ta\u0308hendust ma ei ole suutnud veel ta\u0308ielikult hoomata. Heidan pilgu kellale, mis reedab, et olen pea liikumatult u\u0308hte ja sama pilti vahtinud juba viimased poolteist tundi. Sellest pole hullu. Ma ei ma\u0308leta, millal viimati tundsin videoma\u0308ngu ma\u0308ngides nii suurt po\u0303nevust."}, {"text_idx": "#000002", "text": "Piidlen kulmu kortsutades ekraanil mulle trotslikult vastu vaatavat mo\u0303istatust. Tegu on ruudustikuga, milles minu u\u0308lesanne on vedada erkkollane joon mo\u0308o\u0308da labu\u0308rindi seinu algpunktist lo\u0303ppu, mis mo\u0303lemad on monitoril selgelt esiletoodud. Minu ekraan ei ole sel kummalisel aasal ainus \u2013 vasakule vaadates na\u0308en teist identset monitori, mida u\u0308hendab mind hetkel kinni pidava mo\u0303istatusega kuldselt helendav kaabel. Heites pilgu paremale, silman seal veel u\u0308hte masinat, mille ekraan on aga must. Aina kasvava frustratsiooniga po\u0308o\u0308ran pilgu tagasi minu ees olevale mo\u0303istatusele. Suudaks ma vaid selle lahendada, va\u0308rvuks minu ees olevast ekraanist va\u0308ljuv voolukaabel samuti kollaseks ning parempoolne monitor a\u0308rkaks elule. Selle saavutamiseks pean ma vaid enda ees olevas ruudustikus suutma vedada kuldse joone algusest finis\u030cisse. Ta\u0308pselt nii, nagu eelmise ja u\u0308le-eelmise ja sellele eelnenud mo\u0303istatuse puhul."}, {"text_idx": "#000003", "text": "The Witness lihtsalt algab, ilma igasuguse o\u0303petava algosata, ning koheselt vo\u0303ib ma\u0308ngija ko\u0303ndida u\u0308ksko\u0303ik millises suunas ja u\u0308ritada ennast la\u0308bi na\u0308rida ma\u0308ngu ko\u0303ige paremini kaitstud saladustest"}, {"text_idx": "#000005", "text": "Tegu on ma\u0308nguga, mis ei o\u0303peta, vaid laseb ise o\u0303ppida, eeldades, et ma\u0308ngija on intelligentne ja kannatlik inimene, kes on vo\u0303imeline The Witnessi saladusi lahti muukima"}, {"text_idx": "#000006", "text": "Ma juhin oma kuldkollase niidi lo\u0303pp-punkti u\u0308hte rada pidi, siis teist ja kolmandatki, kuid alati annab ma\u0308ng mulle teada, et ma teen midagi valesti. Va\u0308sinud ohkega astun monitorist eemale, et oma pead tu\u0308hjendada, ja vaatan ringi. Mu u\u0308mber on lausa vo\u0303rratult kaunis rohetav metsasalu, taamal na\u0308en veel kollaseid liivadu\u0308u\u0308ne, erelillades o\u0303ites kirsipuid ja iidse kindluse sakilisi mu\u0308u\u0308re, mis on ko\u0303ik kaetud sooja pa\u0308ikesepaiste ja haudvaikuse saladusliku looriga. Ikka veel, pa\u0308rast umbes 20 tundi, ei ole ma kindel, mis ma\u0308ngus toimub. Ma ei tea isegi, kes ma olen. Saart avastades olen ku\u0308ll leidnud siit-sealt helifaile, mille sisu varieerub alates Einsteini kirjutiste va\u0308ljavo\u0303tetest kuni keskaegsete tsitaatide teemal arendatavate mo\u0303tisklusteni. Need ei suuda aga tuua kaosesse korda, vaid pigem vo\u0303imendavad oma kru\u0308ptilise sisuga veelgi The Witnessist o\u0303hkuvat salapa\u0308ra. Ku\u0308ll aga olen aru saanud, et ma\u0308ngu kaart koosneb eraldiseisvatest temaatilistest regioonidest ning iga ala kesksete mo\u0303istatuste lahendamine suunab vastavast piirkonnast laserikiire saare ko\u0303rgeima ma\u0308etipu poole. U\u0308les vaadates na\u0308en helesinise taevalaotuse taustal nelja kiirt, mis kohtuvad saare ko\u0303rgeimas punktis. Ma ei tea, kui mitu kiirt on mul veel leida ja\u0308a\u0308nud. Ma ei tea, mis saab siis, kui need ko\u0303ik on lo\u0303puks aktiveeritud."}, {"text_idx": "#000007", "text": "Ma ei oleks kunagi osanud arvata, et videoma\u0308ngus totaalselt tupikus olemine vo\u0303ib olla niivo\u0303rd rahuldustpakkuv"}, {"text_idx": "#000008", "text": "Panen puldi ka\u0308est ja ajan ennast aeglaselt jalule, et selga sirutada ja mo\u0303tteid korrastada. La\u0308bi toa jalutades astun u\u0308le paberilehtede lasust, millele olen kritseldanud suuremaid ja va\u0308iksemaid ruudustikke, mis on la\u0308bi kriipsutatud eri suuntes kulgevate joonte ra\u0308gastikuga. Ma olen to\u0303ena\u0308oliselt ainus, kes suudab selles segaduses mingitki loogikat na\u0308ha. Olen videoma\u0308nge ma\u0308nginud suurema osa oma elust ja see on esimene, mis on tekitanud minus vajaduse paberi ja pliiatsi ja\u0308rele haarata. Ma ei oleks kunagi osanud arvata, et videoma\u0308ngus totaalselt tupikus olemine vo\u0303ib olla niivo\u0303rd rahuldustpakkuv, kuid just seda on The Witness mulle to\u0303estanud. Tegu on ma\u0308nguga, mis ei o\u0303peta, vaid laseb ise o\u0303ppida, eeldades, et ma\u0308ngija on intelligentne ja kannatlik inimene, kes on vo\u0303imeline selle saladusi lahti muukima. Ma\u0308ngu loojad on taasavastanud kaks elementaarset to\u0303de \u2013 lihtsuses peitub vo\u0303lu ja su\u0308u\u0308es kasvab isu. Esiteks, selleks, et ma\u0308ngijat tundideks ekraani ku\u0308lge naelutada, ei pea olema panused alati astronoomilistesse ko\u0303rgustesse paisatud. Vahel piisab massiivsete kosmoselahingute ja maailma pa\u0308a\u0308stmise ko\u0303rval ka labu\u0308rinti kuvavast monitorist pa\u0308ikeselisel aasal. Teiseks, olukorras, kus ma\u0308ng ma\u0308ngijale midagi ei o\u0303peta, on iga saavutuse va\u0308a\u0308rtus kordades suurem kui ma\u0308ngudes tavaliselt. Mida rohkem ekraane sa vallutad, seda enam hakkad janunema uute mo\u0303istatuste ja\u0308rele. Ja mida keerulisemad need mo\u0303istatused on ja mida kauem sa na\u0308iliselt peaga vastu seina jooksed, seda suurem on siiras tundmus, et oled ennast u\u0308letades midagi saavutanud siis, kui see sein lo\u0303puks mo\u0303ranema hakkab."}, {"text_idx": "#000009", "text": "Mida rohkem ekraane sa The Witnessis vallutad, seda enam hakkad janunema uute mo\u0303istatuste ja\u0308rele"}, {"text_idx": "#000011", "text": "Selles peitubki The Witnessi geniaalne vo\u0303lu \u2013 kuna ma\u0308ngijat ei o\u0303petata ma\u0308nguga suhestuma, siis omandab iga takistuse u\u0308letamine lisava\u0308a\u0308rtuse, sest saavutuste taga seisad ainult sina ise ja mitte keegi teine. The Witness ei vaja ennast igal sammul meelde tuletavat narratiivi, sest on disainitud viisil, mis annab ma\u0308ngitavusele keskse, ma\u0308ngijat motiveeriva rolli. Mo\u0303istatuste lahendamine on u\u0308limalt rahudlustpakkuv, kui suudad algusest lo\u0303puni ise va\u0308lja nuputada, mida pead tegema. Mida rohkem mo\u0303istatusi sa lahendad, seda rohkem lukustub lahti uusi ajuragistajaid ja nii edasi. Tegu on ma\u0308nguga, mis kasutab edukalt a\u0308ra neid positiivseid inimlikke emotsioone, mis ka\u0308ivad kaasas eneseu\u0308letuse ja eneseteostusega. Mul on kummaline mo\u0303elda, et enne The Witnessi va\u0308ljatulekut ei olnud ma sellest u\u0308ldse huvitatud. Nu\u0308u\u0308d olen veendunud, et tegu on u\u0308he parima ma\u0308nguga, mida olen ma\u0308nginud."}, {"text_idx": "#000014", "text": "Aastanumbriks on ku\u0308ll juba 2023, ent Andri on alles nu\u0308u\u0308d avastamas 2022. aasta ko\u0303ige paremat videoma\u0308ngu. Kuidas saab Elden Ringi karmis ja halastamatus maailmas hakkama ma\u0308ngur, kes pole varem Form Software\u2019i soulslike z\u030canri ma\u0308ngudega tutvust teinud? Kas mo\u0303o\u0303k visatakse po\u0303o\u0303sasse vo\u0303i ru\u0308hitakse vapralt edasi? Sten ..."}, {"text_idx": "#000020", "text": "Leho ma\u0308ngis... 25 aasta vanuseid kihutamisi"}]